Toename in okkult- en satanisme-verwante misdade | OFM
Toename in okkult- en satanisme-verwante misdade
13:08 (GMT+2) Wed, 14 Nov 2012
Bloemfontein - Die polisie in die Vrystaat het hulle hande vol met 'n toename in okkult- en satanisme-verwante misdade in skole. Polisiewoordvoerder Billy Jones het bevestig dat sommige voorvalle met bendes in en buite skole verbind word. Hy sê 'n hoë voorkoms is aanvanklik in die Botshabelo-area aangemeld, maar dit blyk of dit nou na die groter Mangaung-gebied versprei.
Johan de Beer, 'n spesialis in okkultiese teorie en praktyke by Auksano, sê egter daar is nie 'n enkele dorp in die Vrystaat waar hierdie tipe bedrywe nié in skole voorkom nie.
De Beer sê daar klop daagliks tussen twee en drie kinders by hul deur aan wat hulp soek om van dié bendes los te breek. Die polisie sê hul het skole-bewusmakingsprogramme in plek om sulke bedrywe hok te slaan. Lees 'n volledige berig in vandag se Bloemfontein Courant. Podcasts